rejauldu/bengali-wikipedia huggingface dataset:
জাফর আহমদ নিজামি (২৫ নভেম্বর ১৯৩৯ - ২৩ এপ্রিল ২০০৯) ছিলেন একজন ভারতীয় ইসলামি পণ্ডিত, কবি ও লেখক। তিনি জামিয়া মিলিয়া ইসলামিয়ায় প্রায় ৩০ বছর যাবৎ রাষ্ট্রবিজ্ঞানের অধ্যাপক হিসেবে দায়িত্ব পালন করেন এবং মেমারান-ই-জামিয়া, হিন্দুস্তান কে চাঁদ সিয়াসি রাহনুমা, মাওলানা আজাদ কি কাহানি এবং তারিখ-ই-হিন্দ: আহদ-ই-জাদীদের মত বই রচনা করেন। জীবনী জাফর আহমদ নিজামি ১৯৩৩ সালের ২৫ নভেম্বর রাজস্থানের প্রতাপগড়ে জন্মগ্রহণ করেন। তিনি উজ্জৈনের বিক্রম বিশ্ববিদ্যালয় থেকে ইংরেজি (১৯৫৯) এবং রাষ্ট্রবিজ্ঞানে (১৯৬১) এম.এ ডিগ্রী লাভ করেন।Azadi-e-Hind Ki Jaddojahd Mai Musalmano Ka Kirdar (vol 1) তিনি জাওরা, রৎলাম, সেহোরে ও দাতিয়া কলেজে প্রভাষক হিসেবে শিক্ষকতা করেন এবং এরপর জামিয়া মিলিয়া ইসলামিয়ায় চলে যান যেখানে তিনি রাষ্ট্রবিজ্ঞান বিভাগে অধ্যাপক হিসেবে শিক্ষকতা করেন। পরবর্তিতে তিনি এর প্রধান অধ্যাপকের দায়িত্ব পালন করেন। তিনি নয়া দিল্লির "ইনস্টিটিউট অফ অবজেক্টিভ স্টাডিজ"-এর পরিচালক হিসেবেও দায়িত্ব পালন করেন। তিনি ২০০১ সালে জামিয়া মিলিয়া ইসলামিয়া থেকে অবসর গ্রহণ করেন। তিনি ২৩ এপ্রিল ২০০৯ সালে দিল্লির এসকর্টস হাসপাতালে মারা যান।  রচনাবলী তার রচনাবলীর মধ্যে অন্তর্ভুক্ত: মেমারান-ই-জামিয়া  হিন্দুস্তান কে চাঁদ সিয়াসি রাহনুমা  মাওলানা আজাদ কি কাহানি  তারিখ-ই-হিন্দ: আহদ-ই-জাদীদ  আধুনিক ভারতের নির্মাতা: হাকিম আজমল খান  ড. জাকির হোসেন: একটি শৈল্পিক জীবনী  কালমি খাকে  আজাদী-ই-হিন্দ কি জাদ্দ ও জাহ্দ মে মুসলিমোঁ কা কিরদার (খণ্ড ১)  জামায়াতে ইসলামী: বিচ্ছিন্নতাবাদের নেতা  গ্রন্থপঞ্জি নিম্নলিখিত গবেষণা অধ্যয়নগুলি জাফর আহমদ নিজামির দ্বারা পরিচালিত কয়েকটি:  মদনমোহন বর্মা রচিত গণআন্দোলনের গান্ধী কৌশল। মোহাম্মদ আলী নাসির হোমোদ রচিত ইসলামের কূটনীতি। সুমন চৌধুরী রচিত আসিয়ান গণনার সাথে ভারতের রাজনৈতিক ও অর্থনৈতিক সহযোগিতানিয়ে একটি গবেষণা।  তথ্যসূত্র  বিষয়শ্রেণী:১৯৩৯-এ জন্ম বিষয়শ্রেণী:২০০৯-এ মৃত্যু বিষয়শ্রেণী:১৯৬১-এ শিক্ষা বিষয়শ্রেণী:ভারতীয় ইসলাম ধর্মীয় নেতা বিষয়শ্রেণী:রাজস্থানের ব্যক্তি বিষয়শ্রেণী:রাজস্থানি ব্যক্তি বিষয়শ্রেণী:ভারতীয় মুসলিম বিষয়শ্রেণী:১৯৩৩-এ জন্ম বিষয়শ্রেণী:ভারতের উর্দু লেখক
শহীদ এম মনসুর আলী কলেজ, পাবনা জেলার অন্যতম একটি উচ্চমাধ্যমিক এবং অনার্স (সম্মান) কলেজ।    ইতিহাস  বাংলাদেশের জাতীয় চার নেতার অন্যতম এবং সাবেক প্রধানমন্ত্রী ক্যাপ্টেন  এম মনসুর আলী স্মরণে পাবনা শহরের শালগাড়ীয়া বাইপাসে ১৯৯৬ সালে এ কলেজ প্রতিষ্ঠিত হয়।   শিক্ষক - কর্মচারী - শিক্ষার্থী  প্রায় ৮০ জন শিক্ষক পাঠদান করেন, ৭০ জন কর্মচারী কর্মরত এবং ৩০০০ শিক্ষার্থী অধ্যয়নরত।   কোর্সসমূহ  ১.উচ্চমাধ্যমিক  ২.স্নাতক (সম্মান) -বিএসসি, বিএ,বিএসএস, বিবিএ  ৩.স্নাতক (পাশ) -বিএসসি, বিএ,বিএসএস,বিবিএ   বিভাগসমূহ    উচ্চমাধ্যমিকঃ  ১.বিজ্ঞান বিভাগ  ২.ব্যবসায় শিক্ষা বিভাগ  ৩.মানবিক বিভাগ   ৪.বিজনেস ম্যানেজমেন্ট (বি.এম.) বিভাগ   স্নাতক/সমমানঃ  থাম্ব|শহীদ এম মনসুর আলী কলেজ, পাবনা - ক্যাম্পাস থাম্ব|শহীদ এম মনসুর আলী কলেজ, পাবনা - প্রশাসনিক ভবন +বিভাগসমুহনামআসন সংখ্যাপ্রতিষ্ঠার সালহিসাববিজ্ঞানমার্কেটিংব্যবস্থাপনাঅর্থনীতিসমাজবিজ্ঞানরাষ্ট্রবিজ্ঞানদর্শনইতিহাসভূগোল ও পরিবেশবাংলা   তথ্যসূত্র   বিষয়শ্রেণী:পাবনা জেলার মহাবিদ্যালয় বিষয়শ্রেণী:১৯৯৬-এ প্রতিষ্ঠিত শিক্ষাপ্রতিষ্ঠান বিষয়শ্রেণী:১৯৯৬-এ বাংলাদেশে প্রতিষ্ঠিত
অ্যালেক্সি লাইহো (  ; জন্ম মার্ককু উউলা অ্যালেক্সি লাইহো ;  ৮ এপ্রিল ১৯৭৯ - ২৯ ডিসেম্বর ২০২০)  Non-loginwalled link at bibliogram.pussthecat.org একজন ফিনিশ গিটারিস্ট, সুরকার এবং কণ্ঠশিল্পী ছিলেন। তিনি লিড গিটারিস্ট, লিড ভোকালিস্ট এবং মেলোডিক ডেথ মেটাল ব্যান্ড চিলড্রেন অফ বোডমের প্রতিষ্ঠাতা সদস্য হিসাবে সর্বাধিক পরিচিত ছিলেন এবং তিনি সিনার্জি, লোকাল ব্যান্ড, কিলাহুল্লুত এবং বোডম আফটার মিডনাইট- এর গিটারিস্টও ছিলেন, যা তার মৃত্যুর ঠিক আগে গঠিত হয়েছিল। লাইহো ইতিপূর্বে থাই সার্পেন্ট এবং ইমপ্যাল্ড নাজারিনের সাথে ওয়ারমেন এবং হিপোক্রেসির সাথেও বাজিয়েছিলেন।   কর্মজীবন  লাইহো সাত বছর বয়সে ভায়োলিন এবং এগারো বছর বয়সে গিটার বাজানো শুরু করেন। তার প্রধান গিটার প্রভাবক ছিল হ্যালোইন। এরপর তিনি আরও এক্সট্রিম, প্রধানত ব্ল্যাক মেটাল মিউজিকের প্রতি আগ্রহী হয়ে ওঠেন। ১৯৯৯ সাল নাগাদ তিনি ধারণা করেছিলেন যে মনোয়ার, হেলোউইন, জুডাস প্রিস্ট এবং W.A.S.P  এর মত ক্লাসিক মেটাল ব্যান্ড গুলো দ্বারা তিনি প্রভাবিত।  তার প্রথম গিটারটি ছিল "টোকাই স্ট্র্যাটোকাস্টার"।.  ১৯৯৩ সালে, ফিনিশ পপ এবং জাজ কনজারভেটরিতে অংশ নেওয়ার সময় বন্ধুদের সাথে টি.ও.এল.কে নামে একটি পরীক্ষামূলক ব্যান্ডে অংশ নেওয়ার পরে, লাইহো ড্রামার জাসকা রাতিকাইনেনের সাথে মিলে চিলড্রেন অফ বোডম গঠন করেছিলেন।  ১৯৯৭ সালের ৩১ শে অক্টোবর, তাদের প্রথম অ্যালবাম প্রকাশের আগেই, চিলড্রেন অফ বোডম নরওয়ের হেলিসিংকিতে তাদের প্রথম কনসার্টে বাজিয়েছিলেন দিমো বোরগিরের উদ্বোধনী অনুষ্ঠানে।  ১৯৯৭ সালে দিমু বোরগির গিটারিস্ট সিলেনোজ লাইহোর প্রথম পারফরমেন্সে বলেছিলেন: "আমরা ব্যাকস্টেজ থেকে উদ্বোধনী ব্যান্ডের বাজানো শুনতে পাচ্ছিলাম। আমরা বললাম, 'হোলি শিট, এটা কী? এটি গতিতে ইংউই মালমস্টিনের মতো শোনাচ্ছিল। আমরা দৌড়ে বের হয়ে সেই দৃশ্য দেখলাম এবং চোয়াল খোলা রেখে সেখানে দাঁড়িয়ে রইলাম।" "গিটারে এই "ফাকিং বিস্ট" ছিল," ডিমুর তৎকালীন কীবোর্ডবাদক কিম্বার্লি গোস যোগ করেন, যিনি ১৯৯৭ সালে অ্যালেক্সির সাথে পাওয়ার মেটাল ব্যান্ড সিনার্জি গঠন করেছিলেন এবং ২০০২ সালে তাকে বিয়ে করেছিলেন। "আমি আমাদের গিটার প্লেয়ারের দিকে এমনভাবে তাকিয়ে ছিলাম, 'আমি জানি না, বন্ধু, তুমি হয়তো কিছু প্রতিযোগিতা পেয়েছ।  লাইহো সিনার্জির সাথে তিনটি পূর্ণদৈর্ঘ্য অ্যালবাম রেকর্ড করেছিলেন। একটি অপ্রকাশিত চতুর্থ অ্যালবাম রেকর্ড করা হয়েছিল এবং ২০০৫ সালে মুক্তি পাওয়ার কথা ছিল, তবে চিলড্রেন অব বোডোমের সাথে লাইহোর সময়সূচী নিয়ে ঝামেলার কারণে অ্যালবামটির শেষ সমাপ্তি কখন‌ই হয়নি।  2004 সালে, লাইহো কাইলাহুল্লুত নামে একটি পার্শ্ব ব্যান্ড শুরু করেন, যেটি ড্রামার টোনমি লিলম্যান (প্রাক্তন-সিনার্জি মেম্বার) এবং ফিনিশ পাঙ্ক ব্যান্ড ক্ল্যামিডিয়ার গায়ক ভেসা জোকিনেন 69er-এর সাথে একত্রিত হয়েছিল। ব্যান্ডটি নিছক সঙ্গীতজ্ঞদের বিনোদনের জন্য তৈরি করা হয়েছিল এবং তারা এই ব্যান্ডের সঙ্গীতের প্রতি তেমন যত্নশীল ছিলেন না। তাদের ডিসকোগ্রাফিতে দুটি ইপি এবং দুটি পূর্ণ দৈর্ঘ্যের অ্যালবাম রয়েছে যার মধ্যে একটিতে লাইহোর স্ত্রী, গস, ব্যান্ডের স্ব-শিরোনামযুক্ত গানে ফিনিশ ভাষায় গান গেয়ে প্রথমবারের মত গায়িকা হিসেবে আত্মপ্রকাশ করেন।    তথ্যসূত্র   বিষয়শ্রেণী:২০শ শতাব্দীর গিটারবাদক বিষয়শ্রেণী:লিড গিটারবাদক বিষয়শ্রেণী:২০২০-এ মৃত্যু বিষয়শ্রেণী:১৯৭৯-এ জন্ম
পোর্শিয়া ডাবলডে একজন মার্কিন অভিনেত্রী। তিনি ইয়ুথ ইন রিভোল্ট (২০০৯) চলচ্চিত্রে শিনি সন্ডার্স, ক্যারি (২০১৩) চলচ্চিত্রে ক্রিস হার্গেনসেন এবং ইউএসএ নেটওয়ার্ক টেলিভিশন ড্রামা মিস্টার রোবট (২০১৫–২০১৯)-এ অ্যাঞ্জেলা মোস চরিত্রে অভিনয়ের জন্য সর্বাধিক পরিচিত।   প্রারম্ভিক জীবন ও শিক্ষা  লস অ্যাঞ্জেলেসে জন্ম ও বেড়ে ওঠা পোর্শিয়া ডাবলডে ক্রিস্টিনা হার্ট এবং ফ্রাঙ্ক ডাবলডের দুই কন্যার মধ্যে ছোট। তার বাবা-মা প্রাক্তন পেশাদার অভিয়শিল্পী এবং তার বড় বোন কেইটলিন ডাবলডেও একজন অভিনেত্রী। তার মা বর্তমানে একজন নাট্যকার ও মঞ্চনাটকের প্রযোজক হিসেবে বিনোদন শিল্পে কর্মরত।  ডাবলডে পশ্চিম লস অ্যাঞ্জেলেসে অবস্থিত লস অ্যাঞ্জেলেস সেন্টার ফর এনরিচড স্টাডিজে পড়াশোনা করেছেন। তিনি ১২ বছর ফুটবল খেলেছেন এবং নিজেকে একজন টমবয় হিসেবে বর্ণনা করেন।   তথ্যসূত্র   বিষয়শ্রেণী:জীবিত ব্যক্তি বিষয়শ্রেণী:২০শ শতাব্দীর মার্কিন অভিনেত্রী বিষয়শ্রেণী:২১শ শতাব্দীর মার্কিন অভিনেত্রী বিষয়শ্রেণী:মার্কিন চলচ্চিত্র অভিনেত্রী বিষয়শ্রেণী:মার্কিন টেলিভিশন অভিনেত্রী বিষয়শ্রেণী:মার্কিন শিশু অভিনেত্রী বিষয়শ্রেণী:লস অ্যাঞ্জেলেসের অভিনেত্রী
দেওরিয়া লোকসভা কেন্দ্রটি উত্তরপ্রদেশ রাজ্যের ৮০ টি লোকসভা কেন্দ্রের একটি এবং ১৯৫১ সালের লোকসভা কেন্দ্রটি প্রতিষ্ঠিত হয়। এটি তফসিলী জাতি ও তফসিলী উপজাতিদের জন্য সংরক্ষিত নয় এবং মোট ৫ টি বিধানসভা কেন্দ্র নিয়ে গঠিত। এই লোকসভা কেন্দ্রের সদর দফতর দেওরিয়া শহরে অবস্থিত। লোকসভা কেন্দ্রের অন্তর্গত এলাকার সরকারি ভাষা হল  হিন্দি।  এই লোকসভা কেন্দ্র থেকে নির্বাচিত সদস্য ভারতীয় সংসদের লোকসভাতে প্রতিনিধিত্ব। প্রতি ৫ বছর অন্তঃর কেন্দ্রটিতে নির্বাচন অনুষ্ঠিত হয়। বিশেষ করণে ৫ বছরের পূর্বেই নির্বাচন হয়, যা উপনির্বাচন নামে পরিচিত।   বিধানসভা কেন্দ্র গুলি  লোকসভা কেন্দ্রটি ৫ টি  বিধানসভা কেন্দ্র নিয়ে গঠিত। এগুলি হল-   দেওরিয়া বিধানসভা কেন্দ্র এই বিধানসভা কেন্দ্রটি উত্তর প্রদেশের ৩০৩ টি বিধানসভা কেন্দ্রের একটি এবং এই  বিধানসভা কেন্দ্রের নির্বাচিত সদস্য উত্তর প্রদেশ বিধানসভাতে প্রতিনিধিত্ব করে। প্রতি ৫ বছর অন্তঃর কেন্দ্রটিতে নির্বাচন অনুষ্ঠিত হয়। এই কেন্দ্রটি তফসিলী জাতি ও তফসিলী উপজাতিদের জন্য সংরক্ষিত নয়।  তমকুহি রাজ বিধানসভা কেন্দ্র এই বিধানসভা কেন্দ্রটি উত্তর প্রদেশের ৩০৩ টি বিধানসভা কেন্দ্রের একটি এবং এই  বিধানসভা কেন্দ্রের নির্বাচিত সদস্য উত্তর প্রদেশ বিধানসভাতে প্রতিনিধিত্ব করে। প্রতি ৫ বছর অন্তঃর কেন্দ্রটিতে নির্বাচন অনুষ্ঠিত হয়। এই কেন্দ্রটি তফসিলী জাতি ও তফসিলী উপজাতিদের জন্য সংরক্ষিত নয়।    ফাজিলনগর বিধানসভা কেন্দ্র এই বিধানসভা কেন্দ্রটি উত্তর প্রদেশের ৩০৩ টি বিধানসভা কেন্দ্রের একটি এবং এই  বিধানসভা কেন্দ্রের নির্বাচিত সদস্য উত্তর প্রদেশ বিধানসভাতে প্রতিনিধিত্ব করে। প্রতি ৫ বছর অন্তঃর কেন্দ্রটিতে নির্বাচন অনুষ্ঠিত হয়। এই কেন্দ্রটি তফসিলী জাতি ও তফসিলী উপজাতিদের জন্য সংরক্ষিত নয়।  পাথরদেব  বিধানসভা কেন্দ্র এই বিধানসভা কেন্দ্রটি উত্তর প্রদেশের ৩০৩ টি বিধানসভা কেন্দ্রের একটি এবং এই  বিধানসভা কেন্দ্রের নির্বাচিত সদস্য উত্তর প্রদেশ বিধানসভাতে প্রতিনিধিত্ব করে। প্রতি ৫ বছর অন্তঃর কেন্দ্রটিতে নির্বাচন অনুষ্ঠিত হয়। এই কেন্দ্রটি তফসিলী জাতি ও উপতফসিলী জাতিদের জন্য সংরক্ষিত নয়।   রামপুর কারখানা বিধানসভা কেন্দ্র এই বিধানসভা কেন্দ্রটি উত্তর প্রদেশের ৩০৩ টি বিধানসভা কেন্দ্রের একটি এবং এই  বিধানসভা কেন্দ্রের নির্বাচিত সদস্য উত্তর প্রদেশ বিধানসভাতে প্রতিনিধিত্ব করে। প্রতি ৫ বছর অন্তঃর কেন্দ্রটিতে নির্বাচন অনুষ্ঠিত হয়। এই কেন্দ্রটি তফসিলী জাতি ও  তফসিলী জাতিদের জন্য সংরক্ষিত নয়।  দেওরিয়া লোকসভা কেন্দ্র বিজয়ী বর্তমান ও প্রাক্তন এমপিদের তালিকা  নিচের সারণীটি শুরু থেকে শেষ নির্বাচন পর্যন্ত এই সংসদীয় আসনের সকল বিজয়ী ও  প্রাক্তন সংসদ সদস্যের নাম উপস্থাপন করে। এটি প্রতিটি এমপি দ্বারা প্রাপ্ত ভোটের সংখ্যা এবং তারা যে রাজনৈতিক দলের সাথে যুক্ত তাও দেখায়। আসনটির বর্তমান সংসদ সদস্য হলেন ভারতীয় জনতা পার্টি-এর শ্রী রামপতি রাম ত্রিপাঠি।http://www.elections.in/uttar-pradesh/parliamentary-constituencies/deoria.html?utm_source=from_pctrack  তথ্যসূত্র   আরও পড়ুন   Surjit S. Bhalla. Citizen Raj: Indian Elections 1952-2019 (2019    Prannoy Roy, Dorab R. Sopariwala . he Verdict:Decoding India's Elections (2019)  বহিঃসংযোগ    ভারতে লোকসভা কেন্দ্রের তালিকা  লোকসভা নির্বাচনের ফলাফল সরাসরি ২০১৯  লোকসভা নির্বাচন  বিষয়শ্রেণী:উত্তরপ্রদেশের লোকসভা কেন্দ্র বিষয়শ্রেণী:দেওরিয়া জেলা
ওপেন লেবার হল ব্রিটিশ লেবার পার্টির একটি কর্মী গোষ্ঠী যা সদস্যদের ধারণা, কৌশল এবং প্রচারণা নিয়ে আলোচনা করার জন্য একটি ফোরাম হিসেবে কাজ করে। এটি নরম বাম রাজনৈতিক ঐতিহ্যের মধ্যে রয়েছে, মোমেন্টামের মতো বামপন্থী গোষ্ঠীগুলির ডানদিকে এবং প্রগতিশীল ব্রিটেনের মতো নিউ লেবার গ্রুপগুলির বাম দিকে।  তথ্যসূত্র   বিষয়শ্রেণী:শ্রমিক দল (যুক্তরাজ্য) এর সাথে সম্পৃক্ত সংগঠন বিষয়শ্রেণী:শ্রমিক দল (যুক্তরাজ্য) এর উপদল বিষয়শ্রেণী:উদ্ধৃতির জন্য অনাবৃত ইউআরএলসহ নিবন্ধ
শিকাগো সিমফনি অর্কেস্ট্রা (সিএসও) হল মার্কিন যুক্তরাষ্ট্রের ইলিনয় অঙ্গরাজ্যের শিকাগো শহরের একটি ঐকতান-বাদকদল। ১৮৯১ সালে থিওডোর টমাস এটি প্রতিষ্ঠা করেন। শিকাগোর অর্কেস্ট্রা হলটিতে ঐকতান-বাদকদল একত্রিত হয় এবং গ্রীষ্মকালে র‍্যাভিনিয়া উৎসবে বাদ্যযন্ত্র বাজিয়ে থাকে। এর বর্তমান সঙ্গীত পরিচালক রিকার্দো মুতি, তিনি ২০১০ সাল থেকে এখানে কাজ শুরু করেন। সিএসও মার্কিন যুক্তরাষ্ট্রের প্রধান পাঁচটি অর্কেস্ট্রার একটি, যাদের "বিগ ফাইভ" নামে ডাকা হয়।  ইতিহাস ১৮৯০ সালে শিকাগোর ব্যবসায়ী চার্লস নরমান ফে থিওডোর টমাসকে শিকাগো শহরে একটি ঐকতান-বাদকদল প্রতিষ্ঠার আহ্বান জানান। ১৮৯১ সালে অডিটরিয়াম থিয়েটারে "শিকাগো অর্কেস্ট্রা" নামের অধীনে তারা প্রথম কনসার্টে অংশগ্রহণ করে। এটি মার্কিন যুক্তরাষ্ট্রের প্রাচীনতম ঐকতান-বাদকদলের একটি, বাকিগুলো হল নিউ ইয়র্ক ফিলহার্মোনিক, বোস্টন সিমফনি অর্কেস্ট্রা ও সেন্ট লুইস সিমফনি অর্কেস্ট্রা।  ১৯০৫ সালে ফ্রেডরিক স্টক এই প্রতিষ্ঠানের সঙ্গীত পরিচালকের পদে যোগ দেন। তিনি ১৯৪২ সালে তার মৃত্যুর পূর্ব পর্যন্ত এই পদে অধিষ্ঠিত ছিলেন। ১৯১৩ সালে এই ঐকতান-বাদকদলটি নাম পরিবর্তন করে বর্তমান নাম "শিকাগো সিমফনি অর্কেস্ট্রা" রাখা হয়।  সম্মাননা ও পুরস্কার শিকাগো সিমফনি অর্কেস্ট্রা ২০০৮ সালের নভেম্বরে ব্রিটিশ ধ্রুপদী সঙ্গীত সাময়িকী গ্রামোফোন-এর সম্পাদকবৃন্দের ভোটে মার্কিন যুক্তরাষ্ট্রের সেরা ঐকতান-বাদকদল এবং বিশ্বের পঞ্চম সেরা ঐকতান-বাদকদল হিসেবে নির্বাচিত হয়। ২০১৫ সালের সেপ্টেম্বরে ধ্রুপদী সঙ্গীত বিষয়ক ওয়েবসাইট ব্যাচট্র্যাকের সমালোচকদের ভোটেও একই ফলাফল আসে।  শিকাগো সিমফনি অর্কেস্ট্রার রেকর্ডিংসমূহ ন্যাশনাল একাডেমি অব রেকর্ডিং আর্টস অ্যান্ড সায়েন্সেস থেকে প্রদত্ত গ্র্যামি পুরস্কারে ৬২টি পুরস্কার অর্জন করে।  তথ্যসূত্র  বহিঃসংযোগ    বিষয়শ্রেণী:১৮৯১-এ প্রতিষ্ঠিত সঙ্গীতদল বিষয়শ্রেণী:১৮৯১-এ ইলিনয়ে প্রতিষ্ঠা বিষয়শ্রেণী:মার্কিন ঐকতান-বাদকদল বিষয়শ্রেণী:শিকাগোর সঙ্গীতদল বিষয়শ্রেণী:ইলিনয় ভিত্তিক ঐকতান-বাদকদল বিষয়শ্রেণী:আরসিএ রেকর্ডসের শিল্পী বিষয়শ্রেণী:কলাম্বিয়া রেকর্ডসের শিল্পী
বুড়িবালাম নদী বা বুঢ়াবালাঙ্গ নদী (ବୁଢ଼ାବଳଙ୍ଗ ନଦୀ) (এটি বালাঙ্গ নদীও বলা হয়) ভারতের ওড়িশা রাজ্যের ময়ূরভঞ্জ ও বালেশ্বর জেলার মধ্য দিয়ে প্রবাহিত একটি ঐতিহাসিক নদী।   গতিপ্রকৃতি  বুড্ঢাবালাঙ্গ যার অর্থ পুরানো বালাঙ্গ, এটি সিমিলিপাল পাহাড় থেকে উৎপন্ন হয়ে সিমলিপাল জাতীয় উদ্যানে অবস্থিত ভারতের দ্বিতীয় সর্বোচ্চ জলপ্রপাত বরোহিপাণী (ବରେ୍ହଇପାଣି) জলপ্রপাতের মধ্য দিয়ে প্রবাহিত হয়ে বাঙ্গিরিপোসি থানার করঞ্জিয়াপাল গ্রাম পর্যন্ত উত্তর দিকে প্রবাহিত হয়। এরপরে, এটি উত্তর-পূর্ব দিকে ঘুরে রেলপথ ধরে ঝাঁকাপাহাড়ি গ্রাম পর্যন্ত প্রবাহিত হয়। সেখানে এটি দক্ষিণে গতিপথ পরিবর্তন করে কাতরা নালার সাথে মিলিত হয়ে নদীটি বারিপদা শহরের পাশ দিয়ে যায়। সবশেষে বালেশ্বর জেলার মধ্য দিয়ে বঙ্গোপসাগরের সাথে মিলিত হয়।   অন্যান্য তথ্য  বুড়িবালাম নদীর দৈর্ঘ প্রায়  এবং আয়তন ।   তথ্যসূত্র   বিষয়শ্রেণী:ওড়িশার নদী
ইসলামি আইনশাস্ত্র মতে জমি থেকে উৎপন্ন ফসলের জাকাতকে উশর বা ওশর বলা হয়। ইসলামি ফিকহে উশরী জমি হলো সেই কৃষি জমি, যার থেকে উৎপন্ন ফসলের থেকে দশমাংশ জাকাত হিসেবে দিতে হয়।  এটি ফসল বা ফল উভয়ের যাকাত থেকে হতে পারে। উশরী জমিতে কখনো খারাজ আরোপ করা হয় না এবং খারাজি জমিতে উশর দিতে হয় না। খারাজি জমি কখনো উশরী জমিতে রূপান্তরিত হয় না; বরং যে জমি খারাজি হয়, আজীবন তা খারাজিই থাকবে।  উশরী ভূমির বিপরীত হল খারাজি ভূমি অর্থাৎ যেসব ভূমিতে উশর ওয়াজিব হয় না, সেখানে খারাজ আদায় করতে হবে।  উশরের পরিমাপ শরিয়ত কর্তৃক নির্ধারিত; তবে খারাজ ইমাম বা মুসলিম রাষ্ট্রপ্রধানের মতামতের উপর নির্ভর করে নির্ধারিত হয়। ইসলামের দ্বিতীয় খলিফা উমর ইবনুল খাত্তাব সর্বপ্রথম খারাজ প্রবর্তন করেন এবং পরবর্তীতে গোটা মুসলিম বিশ্বে তাঁর নীতি প্রচলিত হয়।      উশরী ভূমি  উশরী ভূমি চার প্রকার:   যেসব ভূমির বাসিন্দারা যুদ্ধ ছাড়াই ইসলাম গ্রহণ করেছিল এবং বলপ্রয়োগ করে তাদের ভূমি দখল করা হয়নি অর্থাৎ যারা নিজেরাই ইসলামধর্ম গ্রহণ করেছে। এরূপ হলে তারা নিজেদের জমির মালিক থেকে যাবে এবং যেসব জমি থেকে উশর আদায় করতে হবে।   মুসলমানরা যেসব মৃত ভূমি (অনাবাদী ভূমি) দখল করে এবং পুনরুদ্ধার ও পুনরুজ্জীবিত করে।   যে ভূমি বলপ্রয়োগ অর্থাৎ যুদ্ধে জয়লাভ করে দখল করা হয় এবং মুসলিম রাষ্ট্র প্রধান ফাই বা রাষ্ট্রীয় সম্পদ হিসেবে ঘোষণা না করে বরং তাকে গণিমত ঘোষণা দেন। পরবর্তীতে মুজাহিদদের মাঝে বণ্টন করে তাদেরকে এর মালিক বানিয়ে দেওয়া হয়, তাহলে তা উশরি ভূমি হিসেবে গণ্য হবে।   এমন জমি, যার পূর্বে কোনো মালিক ছিল না পরে মুসলিম রাষ্ট্রপ্রধান কোনো প্রজাকে দান করেন বা শর্তের ভিত্তিতে কাউকে চাষাবাদ করার অনুমতি দেন; এরূপ জমিও উশরী জমি হিসেবে গণ্য হবে।    উল্লিখিত চার প্রকারের ভূমি থেকে উৎপাদিত ফসলের এক দশমাংশ জাকাত হিসেবে প্রদান করতে হবে।     খারাজি ভূমি  উশরী ভূমির বিপরীতে হল খারাজি ভূমি অর্থাৎ যেসব ভূমিতে উশর বাধ্যতামূলক নয়, সেখানে খারাজ দিতে হবে। খারাজি ভূমি হল:   মুসলিমরা যুদ্ধে বিজয়ের পর যেসব ভূমি মুসলিম সেনাপতি বা রাষ্ট্রপ্রধান মুসলমানদের মাঝে বন্টন না করে অমুসলিমদের মালিকানায় বহাল রাখে, এরূপ ভূমি খারাজি ভূমি হিসেবে গণ্য হবে।  মুসলিমরা যে অঞ্চল সন্ধির মাধ্যমে অধিগ্রহণ করে, সে অঞ্চলের ভূমিও খারাজি হিসেবে গন্য হবে।  কোনো অমুসলিম যদি অনাবাদি ভূমি আবাদ করলে, তাহলে তা খারাজি হিসেবে গণ্য হবে।  কোনো মুসলিম খারাজী ভূমির পার্শ্ববর্তী অনাবাদী ভূমি আবাদ করলে, তাও খারাজি হবে।  অমুসলিমদের থেকে মুসলিমরা কোনো ভূমি ক্রয় করলে।     আরো দেখুন    উশর   খারাজ  ফাই  তথ্যসূত্র  বিষয়শ্রেণী:ফিকহ বিষয়শ্রেণী:ইসলামি পরিভাষা   বহিঃসংযোগ    عون المعبود شرح سنن أبي داود » كتاب الخراج والإمارة والفيء » باب ما جاء في حكم أرض اليمن -
জেরুসালেম ইসলামি ওয়াকফ হলো একটি ইসলাম ভিত্তিক ধর্মীয় ট্রাস্ট (মাঝেমধ্যে "ইসলামি ধর্মীয় বৃত্তিদান" প্রতিষ্ঠান বলা হয়) যা পুরনো জেরুসালেমের হারাম আল-শরিফ এবং এর আশেপাশে অবস্থিত আল-আকসা মসজিদ, কুব্বাত আস-সাখরা সহ ইসলামি ভবনগুলো নিয়ন্ত্রণ ও ব্যবস্থাপনায় নিয়োজিত। ১১৮৭ সালে সালাউদ্দিনের জেরুসালেম জয়ের পর থেকে বিভিন্ন ওয়াকফ হারাম আল-শরিফ নিয়ন্ত্রণ করে এসেছে। বর্তমান ওয়াকফটি জর্ডানের হাশেমিয় সাম্রাজ্য কর্তৃক ১৯৪৮ সালের অভিযানসহ পশ্চিম তীর এবং পূর্ব জেরুসালেম নিয়ন্ত্রণ প্রাপ্তির পর প্রতিষ্ঠিত হয়েছে। বর্তমানে জর্ডানের রাজা ওয়াকফের জন্য অর্থ অনুদান করে থাকেন যা ওয়াকফের প্রশাসনে প্রভাব ফেলেছে।  ১৯৬৭ সালের জুন মাসে ছয় দিনের যুদ্ধে ইসরায়েল জেরুসালেমের পুরনো শহরের নিয়ন্ত্রণ পেতে সক্ষম হয়। যুদ্ধ শেষে ইসরায়েল সরকার ওয়াকফের হাতে হারাম আল-শরিফ (টেম্পল মাউন্ট) এর নিয়ন্ত্রণ ছেড়ে দেয়।  এই ওয়াকফের ব্যবস্থাপনা পরিচালক (বা কখনো "প্রধান পরিচালক") এর হাতে থাকে যিনি পবিত্র ভূমির বেসামরিক প্রশাসন নিয়ন্ত্রণ করেন। জেরুসালেমের প্রধান মুফতি এই ওয়াকফের ধর্মীয় দিক নিয়ন্ত্রণ করেন। উচ্চ মুসলিম পরিষদ ইসরায়েলের ইসলামিক প্রতিষ্ঠানগুলো ধর্মীয় আইনের ভিত্তিতে পরিচালনা করে। ফিলিস্তিনি কর্তৃপক্ষের একই বিষয়ক প্রতিষ্ঠান রয়েছে যেগুলো জেরুসালেমে অবস্থিত প্রতিষ্ঠানগুলোর ন্যায় কাজ করে (যেমন ইসলামি ওয়াকফ মন্ত্রণালয় ফিলিস্তিনি প্রধান মুফতি, কিংবা ফিলিস্তিনি উচ্চ ফতোয়া পরিষদ), এবং এসকল প্রতিষ্ঠানকে ইসরায়েল ভিত্তিক প্রতিষ্ঠানগুলোর সাথে বিভ্রান্ত করা যাবেনা এমনকি কিছু ব্যক্তি দুটো দেশের প্রতিষ্ঠানে কাজ করে থাকলেও। যদিও ২০১৩ সালে মাহমুদ আব্বাস নেতৃত্বাধীন ফিলিস্তিন কর্তৃপক্ষ এবং রাজা দ্বিতীয় আব্দুল্লাহ শাসনকৃত জর্ডানের মধ্যকার একটি চুক্তি স্বাক্ষর হয় যেখানে জেরুজালেমের পবিত্র স্থানগুলো ব্যবস্থাপনায় জর্ডানকে স্বীকৃতি দেওয়া হয়। এই চুক্তিপত্রটি একাধিক দশক-স্থায়ী মৌখিক চুক্তিকে প্রতিস্থাপন করে।  আরো দেখুন  খাদেমুল হারামাইন শরিফাইন  তথ্যসূত্র  বিষয়শ্রেণী:ইসরায়েল ভিত্তিক ইসলামি সংগঠন বিষয়শ্রেণী:হারাম আল শরিফ
সামসি মহাবিদ্যালয় মালদা জেলার, সামসিতে অবস্থিত একটি মহাবিদ্যালয়। এটি সামসি রতুয়া মালতিপুর পুকুরিয়া পার্শ্ববর্তি গ্রামের ছাত্র-ছাত্রীদের  সুবিধার্থে জন্য। কলেজটি গৌড়বঙ্গ বিশ্ববিদ্যালয়ের সাথে অনুমোদিত , যেখানে স্নাতক কোর্স প্রদান করা হয়। [ 1 ]   সামসি কলেজ মালদা জেলার তৃতীয় বৃহত্তম সৌন্দর্য প্রকৃতিময় আমাদের সামসি কলেজ।   "সবুজে ঘেরা, ফুলের সৌরভে মাখা, মুক্ত বাতাসে ভরা—আমাদের একটি সুন্দর  সামসি কলেজের প্রকৃতি জ্ঞানের সাথে মনকেও প্রশান্তি দেয়।"   "প্রকৃতির স্নেহে বেড়ে ওঠা এক শান্তিপূর্ণ জ্ঞানের ঠিকানার আরেক নাম সামসি কলেজ।"( মামুন DMLT)   বিভাগসমূহ   শিল্পকলা ও বাণিজ্য    বাংলা  ইংরেজি   আরবি  সংস্কৃত  ইতিহাস  রাষ্ট্র বিজ্ঞান  দর্শন  বাণিজ্য  ভূগোল  আরও দেখুন   ভারতের শিক্ষা ব্যবস্থা  পশ্চিমবঙ্গের শিক্ষা ব্যবস্থা   তথ্যসূত্র   বিষয়শ্রেণী:মালদহ জেলার বিশ্ববিদ্যালয় ও মহাবিদ্যালয় বিষয়শ্রেণী:গৌড়বঙ্গ বিশ্ববিদ্যালয়ের অধিভুক্ত মহাবিদ্যালয় বিষয়শ্রেণী:পূর্বে উত্তরবঙ্গ বিশ্ববিদ্যালয়ের অধিভুক্ত শিক্ষাপ্রতিষ্ঠান বিষয়শ্রেণী:১৯৬৮-এ পশ্চিমবঙ্গে প্রতিষ্ঠিত বিষয়শ্রেণী:১৯৬৮-এ প্রতিষ্ঠিত শিক্ষাপ্রতিষ্ঠান
none|100px|ভাষা আন্দোলনে শহীদদের স্মৃতিতে ঢাকায় নির্মিত কেন্দ্রীয় শহীদ মিনার। বাংলা ভাষা আন্দোলন তদানীন্তন পূর্ব পাকিস্তানে (বর্তমান বাংলাদেশ) সংঘটিত একটি সাংস্কৃতিক ও রাজনৈতিক আন্দোলন। মৌলিক অধিকার রক্ষাকল্পে বাংলা ভাষাকে ঘিরে সৃষ্ট এ আন্দোলনের মাধ্যমে তৎকালীন পাকিস্তানের অন্যতম রাষ্ট্রভাষা হিসেবে প্রতিষ্ঠার লক্ষ্যে গণদাবীর যথাযথ প্রতিফলন ঘটে। ১৯৪৮ সালে পাকিস্তান সরকার ঘোষণা করে যে, উর্দুই হবে পাকিস্তানের একমাত্র রাষ্ট্রভাষা। এ ঘোষণার প্রেক্ষাপটে পূর্ব পাকিস্তানে অবস্থানকারী বাংলাভাষী সাধারণ জনগণের মনে গভীর ক্ষোভের জন্ম হয় ও বিরূপ প্রতিক্রিয়ার সৃষ্টি করে। ফলস্বরূপ, উর্দুর পাশাপাশি বাংলা ভাষারও সম-মর্যাদার দাবিতে পূর্ব পাকিস্তানে আন্দোলন দ্রুত দানা বেধে ওঠে। আন্দোলন দমনকল্পে পুলিশ ১৪৪ ধারা জারি করে ঢাকা শহরে সমাবেশ-মিছিল ইত্যাদি বে-আইনী ও নিষিদ্ধ ঘোষণা করে। ১৯৫২ সালের ২১ ফেব্রুয়ারি (৮ ফাল্গুন, ১৩৫৮) এ আদেশ অমান্য করে ঢাকা বিশ্ববিদ্যালয়ের বহুসংখ্যক ছাত্র ও প্রগতিশীল কয়েকজন রাজনৈতিক কর্মী মিলে মিছিল শুরু করেন। মিছিলটি ঢাকা মেডিক্যাল কলেজের কাছাকাছি এলে পুলিশ ১৪৪ ধারা অবমাননার অজুহাতে আন্দোলনকারীদের ওপর নির্বিচারে গুলিবর্ষণ করে। (বাকি অংশ পড়ুন...)
সিপাইথন হচ্ছে পাইথন প্রোগ্রামিং ভাষার একটা আরোপিত বাস্তবায়ন। এটা সি তে লেখা। এটা সর্বাধিক প্রচলিত পাইথন ইন্টারপ্রেটার।   সিপাইথন একটা ইন্টারপ্রেটার। এটার বাহ্য়িক ফাংশন ইন্টারফেস দিয়ে সি বা অন্যান্য ভাষায় বাইন্ডিং লেখা সম্ভব।   কাঠামো  সিপাইথন এর একটা সীমাবদ্ধতা হচ্ছে এটা গ্লোবাল ইন্টারপ্রেটার লক ব্য়বহার করে। যার কারণে পাইথন থ্রেডগুলো কেবল একটা  প্রসেস এ সীমাবদ্ধ হয়ে পড়ে। সমবর্তীতা অর্জন করতে গেলে একটা মাল্টিটাস্কিং অপারেটিং সিস্টেমে একাধিক সিপাইথন ইন্টারপ্রেটার চালাতে হয়। এর ফলে পাইথন প্রসেস গুলোর মাঝে যোগাযোগ রক্ষা কঠিন হয়ে পড়ে(মাল্টিপ্রসেসিং নামে একটা মডিউল আছে যেটা এক্ষেত্রে কিছুটা সহায়তা করে)।  বিষয়শ্রেণী:পাইথন বাস্তবায়ন বিষয়শ্রেণী:উন্মুক্ত কম্পাইলার ও ইন্টারপ্রেটার বিষয়শ্রেণী:মুক্ত পাইথন সফটওয়্যার প্রোগ্রাম
আমিরপুর বাংলাদেশের খুলনা জেলার বটিয়াঘাটা উপজেলার অন্তর্গত একটি ইউনিয়ন।   ইতিহাস  কালের স্বাক্ষী বহনকারী পশুর নদীর তীরে গড়ে উঠা, বটিয়াঘাটা উপজেলার একটি ঐতিহ্যবাহী অঞ্চল হয়েছে।কাল পরিক্রমায় আজ আমিরপুর ইউনিয়ন শিক্ষা, সংস্কৃতি, ধর্মীয়অনুষ্ঠান এবং খেলাধুলাসহ বিভিন্ন ক্ষেত্রে তার নিজস্ব।   আয়তন  এ ইউনিয়নের আয়তন ১৮.৪২ বর্গকিলোমিটার।   উপাত্ত  ২০১১ সালের আদমশুমারি অনুযায়ী এ ইউনিয়নের লোকসংখ্যা প্রায় ১৭৯৮৭ জন এবং গ্রামের সংখ্যা প্রায় ১৯টি। শিশু মৃত্যুর হার ৪৪%।   শিক্ষা  ২০০১ সালের শিক্ষা জরিপ অনুযায়ী এ ইউনিয়নের শিক্ষার হার ৬৫.৭৮% এবং প্রাথমিক বিদ্যালয়ের উপস্থিতির হার ৯৮%।  শিক্ষা প্রতিষ্ঠান   খারাবাদ বাইনতলা স্কুল এন্ড কলেজ  বাইনতলা সরকারী প্রাথমিক বিদ্যালয়   প্রশাসনিক কাঠামো   এ ইউনিয়নের গ্রামগুলো হলো  খারাবাদ  তলাপড়া  নারায়নখালী  মজিদঘাটা  দত্তপাড়া  হাদিরাবাদ  নারায়নপুর  হাসিমপুর  জয়পুর  শ্যামগঞ্জ  নিজগ্রাম  কিসমত কুরিঘাটা  রামভদ্রপুর  কড়িয়া  করেরঢোন  কড়িয়াভিটা  চর হাদিরাবাদ  আমিরপুর   কৃষি  এ ইউনিয়নের প্রধান কৃষি উৎপাদিত ফসল হলো ধান, ডাল ও তিল।   হাট-বাজার  আমিরপুর ইউনিয়নের প্রধান ৫টি হাট-বাজার হলো:  বাইনতলা বাজার  জয়পুর বাজার  কড়িয়া বাজার  ফুলতলা বাজার (বর্তমানে বিলুপ্তি)  ধাদুয়া বাজার   যোগাযোগ ব্যবস্থা  আমিরপুর ইউনিয়নে যোগাযোগের প্রধান সড়ক রুপসা-গোরম্ভা সড়ক। প্রধান যোগাযোগ মাধ্যম বাস, অটোরিক্সা, টেম্পু, ভ্যান ও মোটরবাইক ইত্যাদি।   জনপ্রতিনিধি  চেয়ারম্যানগণের তালিকা ক্রম নংচেয়ারম্যানের নামসময়কাল০১আজীত শেখ০২মহিউদ্দিন শেখ১৯৮৮ - ১৯৯৩০৩ ইনছান শেখ১৯৯৩ - ১৯৯৮০৪আবুল হোসেন০৫আজম খাঁন১৯৮৩ - ১৯৮৮০৬আজম খাঁন০৭আজম খাঁন২০০৩ - ২০০৫০৮ফুজ্জাত হোসেন১০ আগস্ট ১৯৯৮ - ০৯ ফেব্রুয়ারি ২০১০০৯খায়রুল ইসলাম খাঁন (জনি)২০১১ - ২০১৬১০জি, এম মিলন গোলদার২০১৬ - ২০২৪   তথ্যসূত্র
লোটবাইবেলীয় বানানরীতি (, Lōṭ; , Lṓt; ) ছিলেন হিব্রু বাইবেলের আদিপুস্তক অনুসারে একজন ব্যক্তিত্ব। তার জীবনের উল্লেখযোগ্য ঘটনাগুলোর মধ্যে রয়েছে তার চাচা অব্রামের (অব্রাহাম) সাথে তার যাত্রা; সদোম ও ঘমোরার বিনাশ থেকে তার সদোম ত্যাগ যখন তার স্ত্রী লবণস্তম্ভে পরিণত হন; এবং তার দুই কন্যার চক্রান্তে দ্রাক্ষারসে পানোন্মত্ত হয়ে তাদের সঙ্গে শয়ন।   বংশতালিকা    বাইবেলীয় আখ্যান    ধর্মীয় দৃষ্টিভঙ্গি    আধুনিক দৃষ্টিভঙ্গি    আরও দেখুন    তথ্যসূত্র    গ্রন্থতালিকা         বহিঃসংযোগ    Our People: A History of the Jews – Abram and Lot at chabad.org      বিষয়শ্রেণী:আদিপুস্তকের ব্যক্তিত্ব বিষয়শ্রেণী:আব্রাহামের পরিবার
thumb|right| thumb| thumb|right| thumb|right| thumb  thumb|right| thumb  এমাদ উদ্দিন আহমদ চৌধুরী (১৯২৮-২০০৯; যিনি ই.এ. চৌধুরী নামে বেশী পরিচিত) ছিলেন বাংলাদেশ পুলিশের সাবেক মহাপরিদর্শক। ১৯৭৬ সালে তাঁর নেতৃত্বে ঢাকা মেট্রোপলিটন পুলিশ গঠিত হয় এবং তিনি এর প্রথম কমিশনারের দায়িত্ব পালন করেন।   জন্ম  ই এ চৌধুরী ১৯২৮ সালের ৩১ ডিসেম্বর সালে তৎকালীন ব্রিটিশ ভারতের আসামের সিলেট জেলার দক্ষিণ সুরমার দাউদপুর গ্রামের জমিদার পরিবারে জন্মগ্রহণ করেন। তার পূর্বপুরুষ হযরত শাহ দাউদ কুরেশি শাহজালালের ৩৬০ আউলিয়ার অন্যতম। তার পিতা খানবাহাদুর গৌছ উদ্দিন চৌধুরী আসাম লেজিসলেটিভ কাউন্সিলের সদস্য ছিলেন। মাতার নাম সারা খাতুন চৌধুরী। ভাই শফি আহমেদ চৌধুরী একজন ব্যবসায়ী, রাজনীতিবিদ যিনি সিলেট-৩ আসনের সাবেক সংসদ সদস্য। ভাই প্রকৌশলী ইমাম উদ্দীন আহমেদ চৌধুরী সাবেক সচিব ও তত্ত্বাবধায়ক সরকারের উপদেষ্টা ছিলেন। ভাই নাসির এ চৌধুরী বাংলাদেশের বীমা ব্যক্তিত্ব।   শিক্ষাজীবন  ই এ চৌধুরী ১৯৪৩ সালে  সিলেট সরকারি উচ্চ বিদ্যালয় থেকে মেট্রিকুলেশন পাশ করেন। পরবর্তীতে সিলেট এম সি কলেজ থেকে ১৯৪৫ সালে আই.এ. এবং ১৯৪৮ সালে ইতিহাস বিভাগে বি.এ অনার্স পরীক্ষায় উত্তীর্ণ হন। ১৯৫০ সালে তিনি ঢাকা বিশ্ববিদ্যালয় থেকে আন্তর্জাতিক সম্পর্ক বিভাগে মাস্টার্স ডিগ্রী সম্পন্ন করেন।   কর্মজীবন  কর্মজীবনের শুরুতে তিনি ফেনী কলেজের প্রভাষক হিসেবে যোগ দেন। ১৯৫৪ সালে ই এ চৌধুরী পুলিশ বিভাগে যোগদান করেন এবং দীর্ঘ ৩২ বছর বিভিন্ন গুরুত্বপূর্ণ পদে অত্যন্ত সফলতার সঙ্গে দায়িত্ব পালন করেন। তিনি বাংলাদেশ মেট্রোপলিটন পুলিশ  এবং মহিলা পুলিশ প্রতিষ্ঠায় গুরুত্বপূর্ণ ভূমিকা পালন করেন। ১৯৭৬ সালে তাঁর নেতৃত্বে ঢাকা মেট্রোপলিটন পুলিশ  গঠিত হয় এবং তিনি এর প্রথম কমিশনার হিসেবে নিযুক্ত হন। ১৯৮৪ সালের পহেলা ফেব্রুয়ারী তারিখে তিনি বাংলাদেশ পুলিশের মহাপরিদর্শকের দায়িত্ব গ্রহণ করেন এবং ১৯৮৫ সালের ৩০ ডিসেম্বর পর্যন্ত দায়িত্ব পালন করেন।   পুরস্কার  ঢাকার সিটি এস.পি. পদে থাকাকালে ১৯৬৪ সালে অসীম সাহসিকতার জন্য তিনি পাকিস্তান পুলিশ পদকে ভূষিত হন।   মৃত্যু  ২০০৯ সালের ২৮ জানুয়ারি তিনি মৃত্যুবরণ করেন। তাঁকে হযরত শাহজালালের মাজার সংলগ্ন কবরস্থানে সমাহিত করা হয়।   তথ্যসূত্র   বিষয়শ্রেণী:১৯২৮-এ জন্ম বিষয়শ্রেণী:২০০৯-এ মৃত্যু বিষয়শ্রেণী:বাংলাদেশ পুলিশ মহাপরিদর্শক বিষয়শ্রেণী:সিলেট জেলার ব্যক্তি বিষয়শ্রেণী:সিলেট সরকারি পাইলট উচ্চ বিদ্যালয়ের প্রাক্তন শিক্ষার্থী বিষয়শ্রেণী:শাহজালালের মাজার কবরস্থানে সমাধিস্থ বিষয়শ্রেণী:ঢাকা বিশ্ববিদ্যালয়ের প্রাক্তন শিক্ষার্থী বিষয়শ্রেণী:মুরারিচাঁদ কলেজের প্রাক্তন শিক্ষার্থী বিষয়শ্রেণী:বাংলাদেশী পুলিশ কর্মকর্তা বিষয়শ্রেণী:আরব বংশোদ্ভূত বাংলাদেশী ব্যক্তি বিষয়শ্রেণী:২১শ শতাব্দীর বাঙালি বিষয়শ্রেণী:২০শ শতাব্দীর বাঙালি বিষয়শ্রেণী:ঢাকার পুলিশ কমিশনার